Setyo Budi Hartanto

| medaltemplates-title =
| module3          = 
| updated          = 
}}

Setyo Budi Hartanto (gumelar di Temanggung, 6 Méi 1986) nu kiwari yuswa na 33 taun, nyaéta salah saurang atlét olahraga difabel ti Indonésia dina widang lompat jauh nu miboga kakurangan dina leungeunna anu teu sampurna tibarang lahir. Sanajan miboga kakurangan ieu, teu matak ngurangan sumangetna pikeun boga préstasi di widang olahraga.  Dina Paralympic dunia taun 2016 manéhna nyicingan posisi ka genep atlét lompat jauh 6,84 méter.

Awal Karir 
Ngan miboga hiji leungeun ti barang lahir teu matak nyieun manéhna putus asa. Malah mah manéhna mampu ngabuktikeun yén kaum disabilitas ogé bisa miboga préstasi di widang olahraga nu malah jalma normal gé can tangtu mampu pikeun miboga éta préstasi. Kakurangan éta teu matak jadi panghalang manéhna bisa nganggeuskeun SMA dina taun 2004, sanggeus ti tamat SMA manéhna terus pindah ka Kota Surakarta , di ditu manéhna ngilu Pusat Rehabilitasi Dokter Suharto.  Ditempat éta manéhna teu dihaja ngiluan olahraga maén bal. Kusabab mineng ngiluan olahraga maen bal, manéhna ditanya ku salah saurang pagawé di Pusat Rehabilitasi naon olahraga karesepna, manéhna ngajawab yén resep pisan olahraga lompat jauh. Dina waktu harita basa manéhna nyarita yén bisa luncat jauh sajauh 6 méter, padahal kanyataanna teu bisa, hal éta jadi salah sahiji motivasi manéhna pikeun ngabuktikeun yén naon nu diomongkeunna lain kabohongan. Momen éta jadi cikal bakal Setyo Budi Hartanto wanoh kana olahraga atlétik, nepi ka manéhna ngaleukeunan olahraga lompat jauh.. 

Setya Budi Hartanto munggaran miluan turnamen nasional dina Pekan Olahraga Nasional nu khusus diayakeun pikeun difabel dina taun 2004.  Wanci harita manéhna miluan Paralympic Nasional (Perparnas) di Palémbang jeung meunangeun medali Emas tina cabang olahraga atlétik nomor lompat jauh. Sanggeus harita, ngaran Setya budi Hartanto jadi langganan NPC Indonésia di sababaraha kajuaraan Internasional. Turnamén kayaning Far East and South Pacific Games for the Disabled (FESPIC) 2006 Association of Southeast Asian Nations (ASEAN) Para Games taun 2005, nepi ka taun 2017  manéhna nyumbang sababaraha medali Emas sarta Pérak. Dina taun 2012 manéhna sarta tilu atlét lianna kapilih jadi wawakil Indonésia pikeun gelaran Paralimpiade di London taun 2012 tapi dina éta kajuaraan manéhna teu meunangkeun medali.

Kalangenan 
Sanajan manéhna atlét lompat jauh, tapi Setyo Budi Hartanto miboga kalangenan nu jauh pisan tina widang olahraga nu dilakonananna. Setyo Budi Hartanto miboga kalangenan dina widang otomotif, manéhna sok ngahajakeun datang unggal aya paméran otomotif. Salian ti kalangénananna éta, kadaharan nu dipikaresep ku Setyo Budi Hartanto téh nyaéta kadaharan nu miboga mangpaat keur awak manéhna salaku atlét, kayaning sayur-sayuran, sarta susu, kusabab susu bisa ngabalikeun deui énergi jeung stamina sanggeus latihan atawa sanggeus tandang.

Préstasi 
Sataun sanggeus miluaan Pekan Olahraga Nasional, manéhna mimiti miluan lomba tingkat internasional nu munggaran di acara ASEAN Para Games 2005 di Manila, Filiphina. Dina ieu acara manéhna meunangkeun medali emas anu munggaran kalawan jarak luncatan sajauh 6,4 méter. 

Ieu di handap sababaraha prestasi nu kungsi kacangking ku Setya Budi Hartanto:

Marén 
Manéhna meunangkeun medali pérak dina kajuaraan Asian Para Games 2018 nu diayakeun di Stadion Gelora Bung Karno, Jakarta. Kajuaraan  Asian Para Games 2018 nu diayakeun di Jakarta ieu jadi laga pamungkas pikeun Setya Budi Hartanto. Pikeun manéhna ieu kajuaraan téh mangrupa kareueus kusabab dina ieu tatandang manéhna bisa meunangkeun medali pérak kalawan luncatan sajauh 7,10 méter. Ieu meupeuskeun rékor manéhna di final lompat jauh putra T45/46/47 Asian Para Games 2018 di Stadion Utama Gelora Bung Karno, Senayan, Jakarta. Kareueus Setya Budi Hartanto bisa ngahadiahkeun medali pérak nu saacanna mah ngan saukur bisa ngahadiahkeun parunggu keur dunia atlét difabel di Indonésia. Sok sanajan marén dina gelaran Asian Para Games,  manéhna bakal tetep milu tandang dina gelaran lianna saperti Asean Para Games 2020 nu bakal datang.

Rujukan 
Nu babar taun 1986
Atlét Indonesia

Atlét Difabel